****

 **ŽUPA SV. IVANA KRSTITELJA REČICA**

 **BR.708. GOD.XIV. 19. rujna 2021.**

 **25. NEDJELJA KROZ GODINU**

|  |  |
| --- | --- |
| Catequesis para niños y niñas con capacidades diferentes – Catequesis Toledo**Prvo čitanje*:*** *Mudr 2, 12.17-20***Drugočitanje:** Jak 3, 16 – 4, 3**Evanđelje***: Mk 9, 30-37****Zborna molitva:*** Bože, sav si svoj zakon sveo na ljubav prema tebi i bližnjemu.Daj da vršimo tvoje zapovijedi i postignemo vječni život.Po Gospodinu.***Ulazna pjesma:*** *Ja sam spasenje naroda, govori Gospodin.**Iz koje god nevolje zavape k meni,**ja ću ih uslišiti, i bit ću Bog njihov zauvijek.***Pričesna pjesma:** *Naredbe si svoje dao da se brižno čuvaju.**O, kad bi čvrsti bili putovi moji da tvoja čuvam pravila!**(Ps 119, 4-5)* | *U ono vrijeme:* *Otišavši s gore, Isus i njegovi učenici prolažahu kroz Galileju. On ne htjede da to itko sazna. Jer poučavaše svoje učenike. Govoraše im: »Sin Čovječji predaje se u ruke lju­dima. Ubit će ga, ali će on, ubijen, nakon tri dana ustati.« No oni ne razumješe te besjede, a bojahu ga se pitati.**I dođoše u Kafarnaum. I već u kući upita ih: »Što ste putem raspravljali?« A oni umukoše jer putem među sobom razgovarahu o tome tko je najveći. On sjede i dozove dvanaestoricu te im reče: »Ako tko želi biti prvi, neka bude od svih posljednji i svima poslu­žitelj!« I uzme dijete, postavi ga posred njih, zagrli ga i reče im: »Tko god jedno ovakvo dijete primi u moje ime, mene prima. A tko mene prima, ne prima mene, nego onoga koji mene posla.«**Riječ Gospodnja.***Poslušaj, Bože,** **moju molitvu****i usliši riječi** **usta mojih!**Slavit ću ti ime, Gospodine, jer je dobrostivo. |

|  |
| --- |
| *Svećenik je uvijek kriv! – VJERONAUČNI PORTAL*Kada govorimo o Isusovu Bogu, zbunjuje njegova ponizna nazočnost. Bog je sakrio vlastito božanstvo u krhkost ljudskog tijela i u “sablazan križa”. Bog je skriven u otajstvu ljubavi. To je unutarnja jezgra, srce kršćanske vjere. Nebo predstavlja svijet služenja, raspoloživosti, darivanja. Isusov Otac služi svim stvorenjima i to čini ponizno, neprimjetno, nježno, blago i uljudno.Ako tko želi biti prvi, neka bude od svih posljednji i svima poslužitelj. Isus kao mjerilo za veličinu u životu savjetuje služenje. Isusov savjet nije u trendu. Taj savjet bivanja slugom danas napušta emancipirano, sekularno društvo i mnogi novi duhovno-religiozni pokreti. Osim toga, u današnjemu tehničkom mentalitetu, tržišnom gospodarstvu, o čemu se najčešće razgovara? Nisu li to razgovor o tome kako će netko zaraditi više novca, dobiti veću plaću, kako se probiti do većeg položaja, kako ostvariti veći uspjeh? Svuda oko nas vlada natjecateljski duh, borba oko prvih mjesta i častohleplje.Isusov savjet zvuči pomalo naivno. Što je Isus zapravo htio reći? Najsigurniji put do Boga jest služenje drugima. Ono je sastavni dio duhovnoga života. Služenjem učimo da duhovni put polazi odozdo, od svakidašnjega života: od čovjeka se penjemo prema Bogu! Nema drugog načina služenja Bogu do služenja njegovim stvorenjima. Služenje omogućuje da ocijenimo dubinu vlastite ljudskosti, sućuti i razumijevanja. Uviđamo da je bratstvo i sestrinstvo zbilja, a ne pobožna teorija. Ne živimo samo za sebe, već i za druge i od drugih. Nijedan ljudski odnos ne može opstati ako ne postoji spremnost na međusobno služenje. Ako služimo misleći da naše djelovanje koristi ponajprije drugima, u velikoj smo zabludi. Služenje najveću korist donosi onome koji služi. Tko služi neopterećen željom za priznanjem, nalazi radost u sreći drugih ljudi. U njemu se rađa osjećaj da je njegov život uistinu vrijedan življenja.Isus uzme dijete, postavi ga posred njih, zagrli ga i reče im: Tko god jedno ovako dijete primi u moje ime, mene prima. Dakle, služenje malenima, slabima, nezaštićenima, isto je što i služenje Isusu. Čime mogu služiti? Koji su moji talenti? Što je moje poslanje? Kako mogu pridonijeti općem dobru?  Tko nesebično služi općem dobru, nadilazi svoju egocentričnost. Nestaje opsjednutost da se zauzmu prva mjesta, ili zavist prema onima koji prividno zauzimaju bolja mjesta.  |

**Župna zajednica**

**kateheza**

*Pozvana u Kristovoj vjeri ostvarivati zajedništvo, slavljenje Boga, služenje i svjedočenje (koinonia, liturgia, diakonia i martyria*).

*Crkva svoje poslanje prima od Krista. On šalje učenike u misije. Stoga Crkva treba biti: zajednica svjedoka koja naviješta Kraljevstvo koje je Isus prvi naviještao; obredna zajednica koja se preko krštenja u ime Presvetog Trojstva brine oko inicijacije novih članova te zajednica učenika u kojoj apostoli, naviještajući Riječ, krsteći i slaveći Večeru Gospodnju, vode vjernike u izvršavanju onoga što je Krist zapovjedio*

 **Božji narod, proročki, svećenički i kraljevski**

*Svaki kršćanin od Duha Svetoga prima darove koji utemeljuju Crkvu te može sudjelovati u njezinu poslanju*

*O Crkvi kao narodu Božjem govori i Drugi vatikanski sabor. U dogmatskoj konstituciji o Crkvi Lumen gentium, između ostaloga, čitamo: “Bog je htio posvetiti i spasiti ljude ne pojedinačno, bez ikakve veze između njih, nego je htio od njih učiniti narod koji bi ga uistinu priznavao i vjerno mu služio” (LG, br. 9). Kada je riječ o zaređenim službenicima, onda isti dokument kaže: “Opće svećeništvo vjernika i ministerijalno ili hijerarhijsko svećeništvo, premda se između sebe razlikuju bitno, a ne samo po stupnju, ipak su u međusobnom odnosu; jer jedno i drugo imaju na svoj poseban način dio u Kristovom svećeništvu” (LG, br. 10). Očito je kako se saborska vizija odnosa općeg svećeništva vjernika i ministerijalnog ili hijerarhijskog svećeništva ne slaže s npr. protestantskim pogledom u kojem se traži da i vjernici laici aktivno i punopravno sudjeluju u donošenju važnih odluka za život Crkve kao takve. Sabor ne pravi razliku između članova u njihovu dostojanstvu, već po njihovim službama i darovima.*

***Župna zajednica – zajednica zajednica***

*Da bi odgovorila svome poslanju i duhu vremena u kojem živi, jer Crkva je živa zajednica – pokušava pronaći nove putove svoje službe i navještanja i svjedočenja. U novije vrijeme Crkva se pokušava ostvarivati ka „zajednica zajednica“*

|  |  |  |
| --- | --- | --- |
| Ponedjeljak,**Župne obavijesti**20.rujna |  | Andrija Kim |
| Utorak,21.rujna | 18,00 | MATEJ APOSTOLNa jednu nakaknu |
| Srijeda,22.rujna |  | Mauricije |
| Četvrtak,23.rujna |  | Padre Pio  |
| Petak,24.rujna |  | Rupert |
| Subota,25.rujna |  | Firmin |
| Nedjelja,26.rujna | 9,0010,3011,30 | **26. NEDJELJA KROZ GODINU**+ Josip Horvatić; + Ivan Lovrić i ob.; + Josip Vrane i ob.; Ivan Milčić i ob.; + Jelica, Josip Mučnjak; + Zlatko Pavlić i ob.; + Slavica Slaćanin i ob.; + Miroslava Haluga i ob.; +Josip Mućnjak, i ob.; + Jaga Pevac i ob.ZAMRŠJE Poldanjica – pro populo |

* **Pratimo mjere zaštite** od corone. U crkvi je obavezno nošenje maski. Isto tako ako dolazimo u župni ured obavezna je maska na licu
* **Misa na otvorenom –**Dokle će nam vrijeme dopustiti imat ćemo nedjeljom svete mise u parku u zato određenom mjestu. Imamo nedjeljom tri mise pa se nastojmo nekako rasporediti.

Župni pastoralni listić izdaje Župa sv. Ivana Krstitelja Rečica, Rečica 47. 47203 Rečica, tel 047 713 002. Uređuje i odgovara. Lovro Zaplatić župnik. <http://zupa-svik-recica.hr/> mail: zupa.recica@zg-nadbiskupija.hr. Izlazi tjedno u 150 primjeraka.

**Župna kateheza:**

* **Petkom poslije nastave – prvopričesnici**
* **Subotom u 10,30 sati – kandidati za firmu**
* **Za ostale grupe vidjet ćemo kako će se kretati epidemiološka situacija pa će raspored biti objavljen u idućem broju Listića**
* **Roditelji firmanika susret u subotu 25. rujna u 18,00 sati**